Folketing
2006-03-02

Nu er det mig bekendt ikke en debat i Forsvarsudvalget, men derimod et forslag på forbrugerministerens område. Men når man nu kan tage de statistikker og undersøgelser for gode varer, vil jeg bare gerne spørge fru Elisabeth Geday, hvordan i alverden det dog kan være, at man fremsætter et forslag, som griber direkte ind i familielivet, når man samtidig henviser til en stor undersøgelse, som DJØF har lavet. Kun 6 pct. af de adspurgte mænd siger, at det er arbejdsgiverens holdning, der har været en barriere ved fordelingen af barselorloven. 6 pct. af de adspurgte mænd synes, det er et problem, og det betyder altså, at når 6 pct. er utilfredse, skal der gribes hårdt ind i familielivet. Det synes jeg godt nok er en interessant og meget formynderisk måde at se på tingene på. (Kort bemærkning).